b'\n_START_ARTICLE_\nTelovadba\n_START_PARAGRAPH_\nTelovadba je izraz, s katerim pojmujemo telesne vaje, ki so namenjene krepitvi mi\xc5\xa1ic, utrjevanju fizi\xc4\x8dne kondicije in izpopolnjevanju telesnih sposobnosti. Izraz lahko povezujemo tako z ljubiteljskim ali terapevtskim delovanjem (rekreacijska telovadba, ortopedska telovadba) kot z atletskimi oziroma gimnasti\xc4\x8dnimi \xc5\xa1portnimi disciplinami (orodna telovadba, parterna telovadba), fitnesom, itd._NEWLINE_Telovadba je tudi \xc5\xbeargonski izraz za predmet telesna vzgoja, ki poteka v okviru splo\xc5\xa1no-izobra\xc5\xbeevalnega \xc5\xa1olskega sistema.\xc2\xa0\xc2\xbbTelovadec\xc2\xab\xc2\xa0je zato lahko tudi splo\xc5\xa1nej\xc5\xa1i izraz za \xc5\xa1portnika, ki se udejstvuje v nekaterih od na\xc5\xa1tetih panog._NEWLINE_V prenesenem pomenu se telovadba uporablja tudi za urjenje umskih sposobnosti (miselna telovadba)._NEWLINE_Drugi izrazi: Fizkultura, telesna kultura, telesna vzgoja, telove\xc5\xbeba...'